
DARBA UZDEVUMS
Aktualizācijas datums – 31.08.2026.


Pakalpojuma mērķis
Pakalpojuma mērķis ir veikt neatkarīgu un profesionālu būvdarbu izmaksu sadārdzinājuma izvērtējumu, nosakot sadārdzinājuma pamatotību, apmēru un atbilstību būvdarbu līguma nosacījumiem, normatīvajiem aktiem un tirgus situācijai. Izpildītājam jānosaka:
Būvdarbu veicēja pamatoto sadārdzinājuma apmēru darbu apjomu tāmēs;
Nepamatoto izmaksu daļu darbu apjomu tāmēs;
Darbu apjomu tāmēs norādīto izmaksu atbilstību būvdarbu līguma nosacījumiem un tirgus situācijai.

Veicamo darbu apjoms:
Salīdzināt sākotnējās un aktuālās darbu apjomu tāmju izmaksas pa pozīcijām;
Izvērtēt sadārdzinājumu:
materiālu cenu izmaiņām;
darbu apjomu pieaugumam vai izmaiņām;
tehnisko risinājumu maiņai;
tirgus, inflācijas vai attiecīgu normatīvo aktu prasību ietekmei.
Pārbaudīt, vai sadārdzinājuma apjoms būtiski nepārsniedz materiālu, darbu un būvmašīnu izmantojuma tirgus cenu izmaiņas, kas ietekmē kopējo būvdarbu līguma summu.
Pārbaudīt uz izvērtēt sadārdzinājuma apjomu atbilstoši būvdarbu līguma attiecīgajiem nosacījumiem par līguma cenas grozīšanu.
Identificēt pozīcijas darbu apjomu tāmēs, kuru līgumcenu sadārdzinājums ir nepamatoti augsts.
Sniegt priekšlikumus sadārdzinājumu izmaksu optimizācijas risinājumiem par attiecīgo darbu apjomu tāmju pozīcijām.

Sadārdzinājuma aprēķināšana
Pieļaujamais sadārdzinājuma apjoms aprēķināms pēc šādas formulas:
Sadārdzinājums = Cs * (CSP indeksa izmaiņa);
Cs – sākotnējā līguma cena;
CSP indekss – būvniecības cenas izmaiņa attiecīgajā indeksācijas periodā.
Ja sadārdzinājuma apjoms pārsniedz CSP indeksu, Pasūtītājs to pieņem, ja tam ir objektīvi iemesli (piemēram, piegādes pārtraukumi, ārēji ierobežojumi, papildus ieviestas sankcijas, tirdzniecības tarifi, muitas nodevas, nodokļu likmes u.tml.), kas pierādāmi ar attiecīgiem dokumentiem.
Pasūtītājs nepieņem sadārdzinājuma apjomu, ja tas saistīts ar neefektīvu būvniecības darbu organizāciju un plānošanu, kļūdām vai nepilnībām darbu apjomu tāmē, peļņas palielinājumu, izmaksām bez attiecīga dokumentācijas pamatojuma vai vispārēju indeksāciju, kas nepārsniedz CSP prognozi par inflācijas likmi attiecīgā periodā.

Sadārdzinājuma izvērtējumu atzinums:
Būvdarbu izmaksu sadārdzinājuma izvērtējumu atzinumā jāiekļauj: 
izvērtējums par sadārdzinājuma apmēru;
detalizēta analīze par darbu apjomu tāmju izmaksu pozīcijām atbilstoši 2.2. punktā noteiktajam sadārdzinājuma izvērtējumam;
secinājumi par sadārdzinājuma pamatotību un rekomendācija par tā apstiprināšanu, daļēju apstiprināšanu vai noraidīšanu;
Priekšlikumi izmaksu sadārdzinājuma optimizācijai / samazināšanai.
Izstrādājot sadārdzinājuma izvērtējumu atzinumu, jāvadās pēc Ekonomikas ministrijas izstrādātajām vadlīnijām būvmateriālu izmaksu sadārdzinājuma novērtēšanai.
Sadārdzinājuma izvērtējumu atzinums noformējams saskaņā ar normatīvo aktu prasībām un iesniedzams elektroniski parakstīta formā, gan pdf, gan MS Excel failos (atzinumā veiktajiem aprēķiniem);
Sadārdzinājuma izvērtējumu atzinuma dokumentācija tiek iesniegta Pasūtītājam ar elektroniski parakstītu pieņemšanas – nodošanas aktu;
Pieņemšanas nodošanas aktu Pasūtītājs no savas puses paraksta 10 (desmit) darba dienu laikā no sadārdzinājuma izvērtējumu atzinuma saņemšanas. Pasūtītājs ar parakstu pieņem izstrādāto atzinumu vai norāda uz iebildumiem.

